## Rješenje o odobrenju prospekta o izdavanju 4.954 redovne dionice na ime, privatnom ponudom, ukupne vrijednosti 495.400,00 kuna, pojedinačne nominalne vrijednosti 100,00 kuna po dionici za SPLIT TOURS,

### NN 147/2005 (14.12.2005.), Rješenje o odobrenju prospekta o izdavanju 4.954 redovne dionice na ime, privatnom ponudom, ukupne vrijednosti 495.400,00 kuna, pojedinačne nominalne vrijednosti 100,00 kuna po dionici za SPLIT TOURS,

# KOMISIJA ZA VRIJEDNOSNE PAPIRE REPUBLIKE HRVATSKE

**2814**

Sukladno odredbama članka I2. stavak 1. točka 5.
i članka 22. stavka 4. Zakona o tržištu vrijednosnih papira, Komisija za
vrijednosne papire Republike Hrvatske (u daljnjem tekstu: Komisija), temeljem
zahtjeva trgovačkog društva SPLIT TOURS d.d. Split, Boktuljin
put bb, za odobrenje prospekta o izdavanju redovnih
dionica privatnom ponudom, na sjednici održanoj dana 1. prosinca 2005. godine,
donijela je sljedeće

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu SPLIT TOURS d.d. Split, Boktuljin put bb, odobrava se
prospekt o izdavanju 4.954 redovne dionice na ime, privatnom ponudom, ukupne
vrijednosti 495.400,00 kuna, pojedinačne nominalne vrijednosti 100,00 kuna po
dionici.

2. Ovo Rješenje objavit će se u »Narodnim
novinama«.

```
Obrazloženje
```

```

```

Trgovačko društvo SPLIT TOURS d.d. Split, Boktuljin put bb, podnijelo je
dana 17. studenoga 2005. godine, zahtjev za odobrenje prospekta o izdavanju
redovnih dionica na ime privatnom ponudom, a dana 25. studenoga 2005. godine
dopunu toga zahtjeva, sukladno odredbama Zakona o tržištu vrijednosnih papira
(»Narodne novine« br. 84/02, u daljnjem tekstu:
Zakon) i Pravilnika o sadržaju zahtjeva i prilozima za odobrenje prospekta i
skraćenom prospektu (»Narod­ne novine«, broj 118/03, u daljnjem tekstu:
Pravilnik). Zahtjevu je priložena dokumentacija propisana Zakonom i
Pravilnikom.

U provedenom postupku utvrđeno je da je Glavna
skupština društva SPLIT TOURS d.d. Split, Boktuljin
put bb, dana 11. studenoga 2005. godine, donijela
Odluku o povećanju temeljnog kapitala ulozima u novcu i izdavanju redovnih
dionica privatnom ponudom uz isključenje prava prvenstva u cijelosti.

Sukladno navedenoj Odluci skupštine društva
SPLIT TOURS d.d. Split, Boktuljin put bb, temeljni kapital društva povećat će se za iznos od
495.400,00 kuna, izdavanjem i uplatom 4.954 redovne dionice koje glase na ime,
pojedinačne nominalne vrijednosti 100,00 kuna po dionici, privatnom ponudom, za
iznos iznad pari, u cijelosti na način kako je to predviđeno odredbama Zakona,
Odlukom skupštine društva od 11. studenoga 2005. godine i odobrenim prospektom.

Odlukom skupštine društva SPLIT TOURS d.d.
Split, Boktuljin put bb, i
prospektom, utvrđeno je da se nove dionice uplaćuju u cijelosti u novcu, u
iznosu od 1.000,00 kuna za jednu dionicu.

Postojećim dioničarima društva SPLIT TOURS d.d.
Split, Bok­tuljin put bb,
Odlukom skupštine društva od 11. studenoga 2005. godine, u cijelosti je
isključeno pravo prvenstva upisa dionica pred­metnog
izdanja, u iznosu koji odgovara njihovu udjelu u postojećem temeljnom kapitalu
društva, a dionice predmetnog izdanja ponudit će se na upis i uplatu ulagateljima navedenim u članku 5. iste Odluke.

Rok za upis i uplatu dionica predmetnog izdanja
je pet dana od dana konačnosti ovoga Rješenja, a predmetno izdanje dionica
smatrat će se uspješnim ukoliko u navedenom roku bude upisano i uplaćeno 100%
izdanja dionica.

U provedenom postupku je nadalje utvrđeno da je
trgovačko društvo SPLIT TOURS d.d. Split, Boktuljin
put bb, uplatilo naknadu i administrativnu pristojbu,
sukladno Pravilniku o vrsti i visini administrativnih pristojbi i naknada
(»Narodne novine« br. 115/02, 43/03).

Ocijenjujući utvrđeno činjenično
stanje, Komisija utvrđuje da su zahtjevu za odobrenje prospekta o izdavanju
dionica društva SPLIT TOURS d.d. Split, Boktuljin put
bb, privatnom ponudom, od dana 17. studenoga 2005.
godine, priloženi svi prilozi propisani Zakonom i Pravilnikom te da podneseni
prospekt sadrži sve podatke u skladu s odredbom članka 21. Zakona.

Stoga su ispunjeni uvjeti za odobrenje
podnesenog prospekta te je, sukladno odredbi članka 22. stavka 4. Zakona,
riješeno kao u izreci.

Temeljem odredbe članka 8. stavka 4. Zakona, ovo
Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-450-08/05-02/179

Urbroj: 567-01/05-4

Zagreb, 1. prosinca 2005.

Predsjednik Komisije

**Miljenko** **Fičor**, v. r.

Rješenje, NN 147/2005-2814